b'\n_START_ARTICLE_\nLa\xc5\xa1ko pivo\n_START_PARAGRAPH_\nLa\xc5\xa1ko pivo je blagovna znamka piva z eno od najdalj\xc5\xa1ih tradicij proizvodnje piva v Sloveniji, kot tudi v tujini. V blagovno znamko La\xc5\xa1ko pri\xc5\xa1tevamo naslednje proizvode: La\xc5\xa1ko Zlatorog, La\xc5\xa1ko Club, La\xc5\xa1ko Dark, La\xc5\xa1ko Light, Eliksir, La\xc5\xa1ko Trim in La\xc5\xa1ko Malt\n_START_SECTION_\nPredstavitev blagovne znamke La\xc5\xa1ko\n_START_PARAGRAPH_\nV letu 2008 je vodstvo Pivovarne La\xc5\xa1ko pri\xc4\x8delo projekt prenove celostne grafi\xc4\x8dne podobe (CGP), ki je spremenila tako kreativno zasnovo vseh izdelkov kot tudi arhitekturo portfelja znamke La\xc5\xa1ko. S prenovo CGP in arhitekturo znamk so piva Pivovarne La\xc5\xa1ko pre\xc5\xa1la pod skupno krovno znamko La\xc5\xa1ko, ki jo danes sestavljajo: La\xc5\xa1ko Zlatorog, La\xc5\xa1ko Club, La\xc5\xa1ko Dark, La\xc5\xa1ko Light, Eliksir, La\xc5\xa1ko Trim in La\xc5\xa1ko Malt ._NEWLINE_La\xc5\xa1ko Zlatorog je vodilna znamka v okviru znamk La\xc5\xa1ko, tako po prepoznavnosti kot koli\xc4\x8dinski prodaji.'